1.4 - 9 , þýð . Svo mælti ég og létu þeir sér þetta segjast . útg. SHS ) Þannig var það hungrið og nauðin sem fékk félaga Ódysseifs til þess að hunsa fyrirmæli hans vísvitandi og slátra uxunum og éta þá þegar vistir þeirra voru búnar . Og hvers vegna sendu guðirnir Ódysseifi sætan svefn svo að hann gæti ekki aftrað félögum sínum að hunsa fyrirmæli sín ? Byrinn bar mig frá Ilíonsborg til Ísmarosborgar í Kíkónalandi ; þar rændi ég borgina og drap borgarmennina . Áttum vér vesælir menn þá fyrir hendi þann harðan skapadóm Seifs að vér skyldum komast í mikla raun . Þá þeir höfðu tekið sér stöðu , vöktu þeir bardaga hjá hinum örskreiðu skipum og skutust menn á eirslegnum spjótum . En ekki lét ég fyrr leggja hinum borðrónu skipum frá landi en vér höfðum kallað þrisvar á sérhvern hinna vesælu félaga vorra er fallið höfðu fyrir Kíkónum á vígvellinum . Skýsafnarinn Seifur sendi nú norðanvindinn Bóreas á eftir skipunum með geysimiklu hreggi og huldi skýjum jafnt jörð sem haf ; sveif þá náttmyrkur af himni ofan . Varð nú svo mikill skriður á skipunum að þau stungust á stafna , en ofviðrið svipti sundur seglunum í þrennt og fernt . Og mundi ég hafa komist heilu og höldnu heim í föðurland mitt , ef aldan og fallið og norðanvindurinn hefðu ei bægt mér frá landi , þá ég var að beita fyrir Maleiuhöfða , og hrakið mig afleiðis frá Kýþeru . Þaðan hraktist ég í fárviðri níu daga yfir hið fiskisæla haf , en á tíunda degi stigum vér á land Lótusætnanna er lifa á blómfæðu . Hér má segja að raunir þeirra Ódysseifs og félaga hafi hafist . Eftir að hafa komist svo að segja í augsýn við Íþöku hröktust þeir af leið og lentu í landi Lótusætanna . Þegar þeir komust loks af eyjunni sendi Seifur storm og laust skipið eldingu svo að allir féllu þeir útbyrðis en Ódysseif rak á fjörur Kalypsóar . Sverrir Jakobsson er prófessor í sagnfræði við Háskóla Íslands . Hann hefur meðal annars rannsakað heimsmynd Íslendinga á miðöldum og pólitíska sögu 12. og 13. aldar . Sverrir hefur verið virkur í ýmsum fjölfaglegum og fjölþjóðlegum rannsóknarverkefnum og stjórnaði fjölfaglegu verkefni um sögu Breiðfirðinga .